Diskografi Misha Omar

Misha Omar merupakan salah seorang penyanyi wanita Malaysia yang paling berpengaruh pada dekat 2000an dengan menghasilkan 3 buah album dan 10 buah lagu single berjaya menduduki kedudukan nombor 1. Misha menerbitkan sebuah album kompilasi khas pada tahun 2011 berjudul *[[Dia...Misha]]* sempena sedekad bergelar artis. Lagu-lagunya selain dijual dalam CD/Kaset Fizikal, boleh juga didapati menerusi muaturun digital Malaysia dan Indonesia, dan laman iTunes untuk pasaran antarabangsa. Muzik videonya boleh ditonton di akaun Vevo Youtube.
## Profil
Sejak mula menjadi artis rakaman pada 2002, Misha hanya merakam 4 buah album penuh (sebuah daripadanya tidak dipasarkan) merangkumi 40 buah lagu yang mana 7 daripadanya bergelar juara carta. Secara keseluruhan, kini Misha telahpun merakamkan 45 buah lagu (yang diterbitkan). Kesemua album solo Misha telah terjual sebanyak hampir 200,000 unit dan meletakkan beliau sebagai salah seorang artis wanita paling laris pada dekad 2000an selepas Siti dan Ella. . Misha pernah diberikan jolokan *Diva Muda Malaysia* ketika berlangsungnya acara Anugerah Bintang Popular Berita Harian 2003 dimana ketika itu Misha dijemput untuk membuat persembahan bersama 2 biduanita hebat negara iaitu Sharifah Aini dan Siti Nurhaliza oleh akhbar Berita Harian. Dua tahun selepas itu, beliau digelar sebagai *Diva Pop* ketika penyampai radio Faizal Ismail  memperkenalkan Misha yang berduet bersama *Raja Pop*, Jamal Abdillah menyanyikan lagu Kehebatan Cinta pada Konsert Pengenalan Hot FM.  Seterusnya beliau digelar *Diva Pop Alaf Baharu*  oleh majalah *Eh!* terbitan Mac 2011 apabila beliau ditampilkan sebagai covergirl bersama dua penyanyi wanita seangkatan iaitu Dayang Nurfaizah dan Mizz Nina serta penampilan Fauziah Latiff. Misha sekali lagi diberi gelaran oleh Majalah Eh! iaitu pada tahun 2015 sebagai Betari Seni, berkongsi gelaran bersama Ella, Liza Hanim dan Dayang Nurfaizah. Tahun yang sama radio Era FM seterusnya pernah memberi gelaran Tiga Diva Vokal Power oleh Johara Supershow bersama Dayang dan Ning Baizura . 

### Jenis Vokal
Misha Omar diklaslifikasikan sebagai Full-Lyrical Soprano kerana kematangan warna suara pada nada rendah yang lebih jelas (clarity) berbanding light-lyric soprano berteraskan sistem pengklasifikasian jenis suara Jerman . Skala kematangan suara harus diambil kira ketika hendak membezakan antara light-lyric dan full-lyric. Walaupun tona suara Misha Omar bersifat full-lyrical namun ia memiliki julat yang memadai dari berat ke ringan dan rendah ke tinggi sekaligus membolehkan Misha  menyampaikan lagu-lagu balada dengan penuh penghayatan . Nada rendah Misha terserlah kehebatannya apabila mampu mengalunkan lagu yang agak sukar seperti *[[Halaman Cinta]]* dan *[[Semoga Abadi]]*. Misha juga mahir menggunakan kepelbagaian dinamik dalam nyanyian seperti yang ditunjukkan dalam intro single hitnya *[[Sampai Bila (lagu 2018)|Sampai Bila]]* . 

Misha juga antara salah satu penyanyi tempatan yang benar-benar mahir menggunapakai teknik  meneran (growling) ketika perlu untuk menghasilkan keunikan dalam penyampaian  serta mendapat pujian menerusi penukaran nada dengan penggunaan teknik 'crescendo' dan 'decrescendo' terutamanya pada rangkap awalan lagu yang efektif untuk menimbulkan  emosi pada lagu . Sejak mempelajari vokal secara profesional pada tahun 2017, Misha dilihat berkemampuan untuk mencapai beberapa nota yang jarang dipersembahkannya termasuk teknik vokal campuran (mixed voice) serta bermain di dalam julat mezzo-soprano.  

Vokal Misha disifatkan agak sukar untuk diklon oleh penyanyi-penyanyi amatur mahupun profesional . Beberapa artis yang muncul selepas Misha pernah dikaitkan cuba mengklon gaya dan suara Misha contohnya Dayang Erema, Sheila Abdull, Fieya Julia dan Ara Johari namun kebanyakan mereka tidak mampu bertahan sejauh Misha .

### Genre Muzik
Jenama Misha Omar amat sinonim dengan genre muzik pop hingga digelar sebagai "Diva Pop Alaf Baru" oleh media dan peminat . Nuansa muzik yang dipilih oleh Adnan Abu Hassan untuk Misha dalam album perdananya adalah campuran genre Pop dan R&B, dengan sedikit sentuhan kemelayuan. Pada asasnya lagu-lagu seperti "Bunga-bunga Cinta", "Halaman Cinta" dan "Untukmu Selamanya" menampilkan genre pop yang disulam halus dengan elemen R&B, sekaligus memberikan nafas segar kepada genre itu yang ketika waktu berkenaan amat sinonim dengan elemen kemelayuan. Namun Adnan tidak melupakan elemen kemelayuan dalam lenggok balada Misha, hasilnya beberapa lagu dengan sentuhan muzik dan vokal yang mendayu-dayu seperti "Lilitan Asmara" dan "Hingga Akhir Nanti" menambat perhatian ramai. Misha juga diberi suntikan R&B dan Soul yang kental dalam lagu-lagu seperti " Semoga Abadi", "Tak Ku Percaya",dan "Jangan Berakhir".

Ketika muncul dengan album kedua, Misha bereksperimen dengan susunan muzik yang lebih mainstream untuk memastikan penerimaan yang lebih mesra pendengar ."'Pulangkan" ciptaan Ajai menyaksikan sentuhan tradisional menerusi penggunaan alat muzik gamelan bagi menyuntik elemen seram dan mistik . Gaya sama diperindahkan lagi menerusi susulan berjudul "Ku Seru" yang disusun oleh maestro muzik Roslan Aziz . Menerusi album "Aksara", Misha lebih selesa ditampilkan dalam elemen pop dengan mengurangkan pengaruh R&B dalam nyanyiannya. Pun begitu, Misha mencuba kelainan menerusi lagu R&B dan Hip Hop berjudul "Tak Ingin Lagi" bersama Shazzee Ishak. 

Ramli M. S. dan komposer M. Nasir bertanggungjawab meneruskan eksperimentasi terhadap hala tuju muzik Misha menerusi lagu "Nafas Cahaya" yang berkonsep etnik fusion dengan iringan orkestra yang mewah. Lagu ini menggunakan khidmat pemain alat muzik bertali seramai 50 orang oleh KL Symphony Orchestra bagi menjelmakan lagi elemen Melayu dan Hindi yang digabungjalin di dalamnya . Lagu "Sembunyi" pula menjadi sinambungan dengan elemen tribe dan mistikal digubah di dalamnya   yang kemudian diperpanjangkan lagi menerusi lagu "Cinta Adam dan Hawa"  yang mewah dengan susunan muzik yang lebih agresif biarpun juga mempunyai elemen etnik .  

Lagu-lagu mutakhir Misha lebih cenderung ke arah pop dengan susunan muzik yang lebih kemas, mudah dan mengutamakan aspek vokal. Lagu seperti "Angin Syurga", "Untuk Bermimpi", "Terima Ku Seadanya" dan "Tanpa Rela" membawa elemen berkenaan dengan baik. "Sampai Bila" pula mengembalikan Misha ke arah muzik yang lebih melankolik, mendayu-dayu dengan sentuhan berat terhadap aspek dramatik. Sementara lagu "Berlalu" ciptaan Rudi Muhammad menjadi eksprementasi Misha yang mendahului zaman apabila lagu pop dengan elemen yang sedikit berat dan progresif itu dilihat terlalu asing untuk pasaran Malaysia. 

Jenama pop Misha Omar sepanjang dua dekad pertama bergelar penyanyi papan atas Malaysia ternyata tidak klise sebaliknya sentiasa berani bereksperimen dengan elemen baru dan segar. Biarpun beliau tidak merakamkan album atau lagu setiap tahun, namun dengan jumlah lagu rakaman yang sedikitpun aura dan keunggulan Misha bertapak kukuh di hati pendengar dan pengkritik seni  menjadikan beliau sebagai salah seorang penyanyi yang paling selektif dalam pemilihan lagu .

### Dalam Budaya Pop
Menerusi filem *Gol dan Gincu* pada tahun 2005, nama Misha Omar disebut sebagai salah satu artis kegemaran watak-watak gadis di dalam filem tersebut. Pada musim Aidilfitri tahun 2010, Astro Prima telah menyiarkan sitkom muzikal No 5 Kampung Prima yang mana menampilkan parodi watak Misha Omar menerusi karekter Miza Omar yang dilakonkan oleh pelawak Syuhaida Dottie. Misha juga seringkali dijadikan bahan parodi oleh pelawak-pelawak terkenal Malaysia seperti Yus Jambu, Shahrul Shiro, Amyza Aznan, Noreen dan Johan dalam pelbagai program TV. Misha digambarkan sebagai penyanyi yang beraksi agresif di atas pentas (dengan trademark tendangan kaki). Imej Misha berambut pendek juga seringkali dijadikan rujukan untuk fesyen wanita di Malaysia.

Nama Misha juga diabadikan sebagai judul lagu iaitu "Misha Omar" oleh komposer dan pemuzik Lubnan - Alwalid Hallani menerusi projek rakaman instrumental Solitary State Of Mind pada 2023 . Ia merupakan gubahan muzik orkestra bernuansa Soft Rock.

## Produk Rakaman

### Album studio solo

### Album EP

### Album Rakaman Langsung (Live)

### Album himpunan

### Album himpunan lain

## Lagu

### Carta Penstriman Akhir Tahun
#### [[Spotify]]

#### [[Apple Music |Apple Music Song of The Year]]

#### Lain-lain

### Lagu-lagu single utama

### Lagu-lagu sisipan promosi
Sebelum industri muzik beralih ke penerbitan single secara mutlak, syarikat rakaman mengamalkan sistem side B bagi menambah satu lagu sisipan kepada single yang sedang dipromosikan. Menerusi album pertama, dua buah lagu diluncurkan bersama single utama bagi mempromosikan album asal dan bungkusan semula. Lagu "Destiny" contohnya, begitu popular di dalam format MTV kerana rancak dipromosikan di kaca televisyen berbanding radio. 

### Lagu Kerjasama/Projek Khas

### Lagu perayaan

### Lagu Ciptaan
Biarpun lebih cenderung kepada bidang seni suara, Misha juga berkebolehan menulis lagu dan lirik. 

### Lagu runut bunyi

### Lagu pementasan muzikal

### Lagu yang tidak diterbitkan

### Lagu yang berkaitan

## Siniar

## Videografi
Pada 15 Oktober 2009, Misha menjadi artis Malaysia pertama yang mempunyai akaun VEVO di laman YouTube. Akaun VEVO adalah akaun MTV rasmi bagi artis-artis antarabangsa yang menampilkan kualiti paparan video yang bermutu. 

### Album MTV & Karaoke

### Video Muzik

## Persembahan
Sepanjang bergelar penyanyi papan atas di Malaysia, Misha telah menjayakan beratus persembahan skala besar di seluruh negara yang juga kebanyakkannya disiarkan di kaca TV. Kebanyakkan persembahannya adalah bersifat korporat malahan Misha pernah tersenarai antara artis yang meraih jumlah bayaran terbanyak untuk persembahan korporat. Kemampuan beliau berkomunikasi baik dalam Bahasa Melayu ataupun Inggeris menjadikan satu bonus disamping keupayaan beliau mengemudi majlis. Misha telahpun membuat persembahan di kesemua pentas bertaraf dunia di sekitar rantau ini seperti Istana Budaya dan Dewan Filharmonik Petronas di Kuala Lumpur, Esplanade dan Singapore Expo Hall di Singapura serta Jakarta Convention Centre di Indonesia. Beliau juga pernah diberi penghormatan untuk membuat persembahan gala khas diraja pada tahun 2004 untuk acara *Nyonya Kebaya Splendour* bersama Biduanita Yusni Hamid. 

### Rancangan Khas / Dokumentari
Misha Omar pernah ditampilkan dalam beberapa program TV khas yang mengupas mengenai karier dan peribadinya sendiri. Program sebegini jarang-jarang sekali dibikin untuk mana-mana artis melainkan yang sudah mencapai gred A. Berikut adalah beberapa program khas mengenai Misha. 

### Konsert
Sebelum berkesempatan menjayakan konsert skala besar secara solo, Misha pernah menjayakan konsert skala besar secara duo dan berkumpulan bersama artis lain. Konsertnya yang pertama adalah konsert terbuka di Bukit Bintang sebagai sebahagian daripada acara Grand Prix Formula 1 pada tahun 2004 bergandingan bersama penyanyi Ning Baizura. Pada tahun 2012 beliau diberi penghormatan untuk membuat persembahan skala lebih besar di dewan berprestij Esplanade, Singapura menerusi konsert *3 Jewels* bersama dua lagi diva senegara Jaclyn Victor dan Adibah Noor. Ini merupakan konsert pertamanya di luar negara. 

### Persembahan Tertutup
Misha antara artis yang laris dengan tawaran persembahan tertutup baik untuk acara rasmi korporat mahupun kerajaan . Selain itu Misha juga menjadi pilihan untuk program Minggu Setiausaha yang seringkali diadakan pada bulan April setiap tahun . 

#### Persembahan Korporat
Antara jenama, syarikat dan agensi kerajaan yang pernah menggunakan khidmat Misha Omar untuk persembahan konsert khas dalam acara makan malam korporat di Malaysia, Singapura, Indonesia dan Brunei Darussalam adalah:- 

* Petronas
* Shell
* KFC
* Alha Alfa
* TNB
* Majlis Sukan Negara
* Kenanga Investment Group
* Nestle Malaysia
* Unilever Malaysia
* Airasia X
* Airasia
* Malaysia Airlines
* Bank Mandiri
* Maybank 
* CIMB

### Hiburan Televisyen
Berikut adalah siri hiburan TV yang pernah dijayakan oleh beliau secara solo mahupun duet.  Persembahan konsertnya untuk siaran TV kebanyakkan bersama Radio Televisyen Malaysia dan ASTRO. 

### Kemunculan (Konsert / Hiburan TV)
Tidak cukup dengan itu, Misha juga diundang untuk membuat persembahan ketika konsert bintang-bintang yang lain. Berikut adalah sebahagian daripadanya. 

### Persembahan / Penampilan di acara TV Nasional
Misha telah banyak membuat kemunculan eksklusif di majlis-majlis hiburan di Malaysia dan luar negara. Pun begitu beliau tidak banyak membuat persembahan awam secara percuma. Boleh dikatakan Misha hanya muncul dalam konsert skala besar atau sederhana yang membabitkan media cetak dan elektronik disamping penampilannya di majlis-majlis anugerah. 

Contohnya di Anugerah Industri Muzik beliau diberi peluang membuat persembahan showcase secara solo setelah 7 tahun berkecimpung sebagai artis. Persembahan pertamanya di AIM adalah ketika dicalonkan untuk kategori Artis Baru Terbaik dalam slot medley serta setahun kemudian bersama gandingan kuartet penyanyi wanita menyampaikan lagu *Segalanya*. 

Kebanyakan persembahan Misha diiringi oleh pengarah muzik yang juga gurunya, Ramli MS. Beliau sering juga membuat persembahan bersama Acis dan Shamril Salleh. 

### Konsert Jelajah bersama kumpulan Media Prima
Misha juga sering membuat kemunculan di konsert jelajah anjuran kumpulan Media Prima seperti Jom Heboh dan Gegaria . Kedua-dua konsert gergasi ini adalah konsert skala yang diadakan saban tahun menyaksikan artis membuat persembahan secara terbuka dan percuma di lokasi sekitar Malaysia. Berikut adalah konsert-konsert yang menampilkan Misha sebagai artis yang membuat persembahan. 

## Rujukan